
Lo pone final na abuso di poder economico y monopolio 








E siman aki tawata uno hopi importante pa tur consumidor 
y pa proteccion di consumidor. Parlamento a aproba e 


ley di 'Mededinging'. E ley aki ta pone un final na abuso di 
poder economico di algun comerciante cu tin posicionnan di 
monopolio y tambe ta stroba e formacion di cartel. A base di 
e ley aki, consumidornan mester por haya miho producto y 
servicio na un prijs hopi mas husto. 


Den e ley di 'Mededinging' tin un autoridad di competencia 
tambe, Aruba Fair Trade Authority, AFTA, cu mester supervisa 


cu tur compania ta cumpli cu tur locual tin poni den e ley. 


Un ley importante, iniciativa cu a wordo prepara durante 


Gabinete di Nel Oduber 4. Sinembargo esaki no a keda cla 
na tempo y no a wordo trata duranta 8 aña di e Gabinete di 
AVP. Gabinete Wever-Croes tempran caba den gobernacion, 
a tuma e decision pa duna prioridad na esaki pa e ley aki pasa. 


Te cu siman pasa, tawata posibel pa companianan cera 
cabes hunto pa asina crea monopolio y cobra consumidornan 
prijsnan halto pa producto y servicio. Cu e ley di reglamento di 
competencia aki tur posicion di Monopolio ta wordo kibra y lo 
bin un sistema mas husto pa proteha nos consumidornan. 


E ley ta conta tambe entre otro pa banconan y companianan 
di utilidad. Prome Minister Wever-Croes a compromete su mes 
cu e prome departamento di autoridad, ‘Autoriteit Markt en 
Сопѕитепё, ta bay ta riba companinanan di Utilidad pa asina 
garantisa cu e ciudadano di pais Aruba ta haya e servicio cu e 
merece y na e prijs husto. 


Prome Minister a expresa cu despues di un tardansa di un 
paar di luna na Parlamento, e ta satisfecho cu awo e ley ta na 
vigor. Ta obvio cu esnan cu tawata proteha cierto comerciante 
grandi na Aruba pa duna nan monopolio, nan wega tambe a 
caba. Cu e ley di reglamento di competencia ta duna realse 
na pone, e ser humano central y tur comerciante tin mesun 
posiblidadnan pa competi cu otro. Сотрапіапап grandi cu 
semper tawata cumpra otro compania pa nan haya posicion di 
monopolio, poco poco lo pasa pa pasado. 


Prome Minister ta felicita Parlamento pa a pasa e ley di 
‘Mededinging’ unanimamente y mustra cu e ser humano 
realmente ta wordo poni central. 


МИНЕ Y 

Prome Minister Evelyn Wever-Croes: 


BISHITA DI PROME MINISTER NA CACIQUE 
MACUARIMA 


Diahuebs mainta, Prome Minister Evelyn Wever-Croes a haci 
un bishita na e muchanan di klas 6 di Cacique Macuarima 
pa haya informacion di e avancenan den e proyecto piloto di 
innovacion den enseñansa cu ta wordo guia door di FUTURA. 
Prome Minister a wordo ricibi pa cabesante Juffrouw Rachelle 
Croes-Caster y cu entusiasmo door di alumnonan di scol bou 
reglanan di distanciamento social pero no a falta e saludo y 
abraso di leu entre Prome Minister y muchanan. 



























Recientemente, Cacique Macuarima a haya virtual reality 
goggles. E scol ta hayando training di e uzo di esaki den 
enseñansa pa asina pronto por cuminsa duna les tambe den 
dje. VR goggles ta duna imagen den tres dimension y por 
ofrece experencia di les na nos muchanan den forma mas 
visual y nan por siña mas lihe. Esaki ta un paso mas den e 
proyecto di innovacion na scolnan. 





Prome Minister a desea e muchanan di klas 6 tur exito den nan 
scol nobo y a recorda nan cu e futuro ta den nan man y pa nan 
haci lo miho cu nan por ta den loke cu nan dicidi. 

Oficina Central di Estadistica (CBS) kier informa cu 
recientemente a publica datonan di importacion di productonan 
na balor di florin pa e Area Liber di Aruba y e Zona Franca di 
Aruba pa e periodo di 2015 te cu mei 2020. CBS normalmente 
ta publica e datonan aki den forma di raportnan cu ta sali 
cada kwartaal, pero desde awo e datonan ta disponibel den 
visualisacionnan interactivo riba e frontpage di nos website. 
www.cbs.aw (na e parti mas abou den VISUALIZATIONS). 


Tambe por uza e link: http://cbs.aw/wp/index.php/category/ 
data/infographics-visualizations/ 


E graficonan interactivo ta duna e usuario e oportunidad pa 





N INTERA 


Comparison of Imported Value to Aruba by Food Segments, 2019 - 2020 YTD 
(Free Circulation Area £ Free Zone) 

selecta e periodo pa cual e lo desea di haya informacion. Por 
scohe pa haya e datonan pa luna, kwartaal y aña. Tambe por 
scohe cual segmento (cuminda y no cuminda) ta interesa 
den dje pa haya informacion mas detaya. E cifranan ta duna 
informacion di importacion pa pais, continente, actividad 
economico (ISIC) y segmento di cuminda y no cuminda. 


Un danki special ta bay pa Departamento di Aduana pa nan 
cooperacion y aporte pa por a realisa e publicacion di e cifranan 
aki. E informacion tambe ta obtenibel riba nos Facebook page 
— Central Bureau of Statistics. 

Pa mas informacion por manda un email na cbs@setarnet.aw 








Imported % Value by Food Segments (Sum of Selected Months)" 

Total Imported Value of Goods to Aruba*, 2015 - 2020 YTD (Free Circulation Area & Free Zone) 

* Data excludes import of crude ой and butane 


Table: Total Monthly Imported Free Circulation Value to Aruba by Segments*, 2015 - 2020 YTD 









EE `? 


IN Bora Mc can rar | 


е. bs 














Ès 











Total Free Circulation Area Value 








Class Date pa 
m м |а м [а м 
Total Value (in AI)  Valuo Last Year (Same — Change in Millions ИШ ЫШ. 
Period) (in AM.) (n Af) 

January 2019 01 Boilers, Machinery & Mechanical Appliances 12.63614 14,996,107 2,359,693 157% 
January 2019|01 Meat & Edible Meat Offal 1,177,723 7,303,738 - 126,015 1.7% 
January 2019|02 Poultry & Edible Poultry Offal 3,220,104 2.911552 30855; 106% 
January 2019 02 Textiles, Clothing & Accessories 10,230,510 9,824,587 405,923 41% 
January 2019 |03 Construction Material 1763138 16,144,790 1,486,648 92% 
January 2019|03 Fish, Crustaceans & Other Invertebrates 5459488 4,294,606 1,164,882 27.1% 
January 2019 |04 Dairy Produce 5,747,521 5,766,666 = 19/145 03% 
Јапиагу 2019 |04 Electrical Equipment & Appliances 8,760,830 9,453,980 - 693,150 73% 
January 2019 |05 Edible Vegetables 5473236 4,902,044 571192 117% 
January 2019 05 Fuels & Lubricants 1,732,019 9,709,908 - 7,977889 822% 
January 2019|06 Edible Fruits 4027015 4,119,489 92,474 22 
January 2019106 Furniture & Mattresses 4711738 3,856,232 855,506 222% 
Januaty 2019 07 Edible Fats & Oils 869,382 1,027,651 - 158,269 -154% 
January 2019|07 Other Non-Food Products 28,281,306 24,258,044 4,023,262 166% 
Јапиагу 2019 |08 Cereals & Flour Products (Wheat Industry) 5,399,256 5.359408 39848 0.7% 
January 2019 |08 Perfumery & Cosmetic Preparations 3,582,779 4115130 - 532,351 129% 





= Data excludes import of crude ой and butane 

PLANEA BO BISHITA NA MANA DEN 
PERIODO DI VAKANTIE 


Museo Arqueologico Nacional Aruba (MANA) ta informa 
publico cu su salanan di exposicion ta habri den e periodo di 
e siguiente vakantie. Orario pa publico ta dialuna pa diabierna 
di 9:30'or di mainta pa 4:30 di merdia. Te ainda, entrada di 
MANA ta gratis, pues probecha y planea un bishita durante 
bo vakantie cu bo famia y amigonan. Tene cuenta si, cu te 
proximo aviso, reglamentonan en conexion cu Covid-19 ta 
keda na vigor pa bishita MANA. 





Den transcurso di añanan MANA a ofrece diferente speurtocht 
den su sala di exposicion permanente, cada biaha cu un 
diferente tema. E aña aki MANA ta ofrece cada mucha y hoben 
cu bishita e exposicion permanente durante su vakantie un 
escogencia di diferente speurtocht. Lo por hasi e speurtocht 
tanto individual como den grupo. Por acudi na balie di MANA 
pa scoge e speurtocht cu ta desea di hasi, tanten cu tin 
disponibel. 





Gruponan di campamento y gruponan di 10 persona of mas cu 
ta desea di bishita MANA durante periodo di vakantie, mester 
tuma contacto na 582-8979 of via email іпіо4тапа@отайі. 
com pa traha un cita. Mester tene cuenta cu den e “normal 
nobo”, gruponan no por ta mas grandi cu maximo 15 mucha/ 
hoben pa bishita MANA. 


Keda pendiente pa informacion tocante un programa virtual 
cu MANA y Fundacion Museo Arubano lo lanza dentro di 
poco. Sigui nos riba nos paginanan di Facebook Archeo Aruba 
y National Archaeological Museum Aruba y tambe e pagina 
di Fundacion Museo Arubano pa mas informacion tocante 
programa di vakantie. 























MINISTER ANDIN BIKKER 


MINISTER di Husticia, Seguridad y Migracion 

MINISTER DI HUSTICIA MR. ANDIN BIKKER 
A BAY MIRA CON VARIOS PROYECTO CU A 
KEDA CLA NA KIA 


Riba invitacion di Instituto Penitenciario Aruba, recientemente 
Minister di Husticia mr. Andin Bikker a haci un bishita pa mira 
progreso di e trabounan cu ta andando cu ta 20 proyecto na 
e instituto. Na yegada di e mandatario e la ser ricibi pa staf y 
director di KIA Sr. Gino Winklaar unda hunto a bay mira varios 
parti di e trabounan na KIA. E proyectonan ta entre otro luznan 
cu a pone ful rond di e instituto y cu e iluminacion cu tin awor 
aki ta yuda evita cu personanan cu menos bon intencion por 
haci algo den scuridad rond di KIA. 


Marina Real a pone blade wires parti abou di e murayanan tanto 
paden como pafo y KIA mes a busca blade wires pa pone riba 
e murayanan pafo y paden di e instituto. Tambe a pone blade 
wires unda e detenidonan ta traha haci nan trabou di ofishi pa 
evita cu un detenido por huy. Riba rand di e murayanan a pone 
glasnan hopi skerpi manera djente di tribon cu tambe ta yuda 
evita huymento di un preso. Camara di Siguridad tambe a pone 
den e torennan cu ta un ayudo tanto den dia como anochi. 
Varios porta cu tabata kibra paden di e edificio a reemplasa 
nan. 


Ta trata di portanan duro y pisa cu ta yuda evita cu un persona 
por kibra y bay den otro espacio den e instituto. E sistema 
di camara cu tin actualmente rond den KIA ta bay haya un 
upgrade y ta bay pone mas camara. Pa loke ta opleiding na 
KIA cu tabata para a start cu esaki na luna di Juni y tambe 
a keda cla cu seleccion di cuidadonan di preso nobo. Den e 
proyectonan na KIA ta encera tambe pa bin cu un laundromat 
pa evita cu pañanan ta drenta sali for di e instituto y e preso mes 
por laba su pañanan. Cu un laudromat por para cu obhetonan 
por drenta e instituto. 


Durante bishita di Minister Bikker, Director di KIA a mustra e 
mandatario e cambionan relaciona cu e normal nobo den e 
area di bishita unda a pone screen pa evita cu tin contacto 
fisico pa evita contagia y evita tambe pa obhetonan drenta. 
Director di KIA a bisa cu e ta hopi contento cu e apoyo cu KIA 




















instituto. For di aña pasa Augustus a cuminsa cu e trabounan 
y pa awe na luna di Juni ta na un punto basta avansa unda a 
cumpli cu mayoria di e proyectonan. Den tur e plannan cu a bin 
ta traha riba nan, tambe tin proyectonan interno pa e personal 
cu ta encera hopi educacion pa tin mas ayudo profesional na 
e presonan. 

Minister di Husticia mr. Andin Bikker: 
ACADEMIA DI LEY A BIRA UN REALIDAD Y 
NA LUNA DI SEPTEMBER E OPLEIDING TA 

CUMINSA 














Despues di hopi tempo cu a bin ta traha riba un Academia di 
ley y for di tempo cu tabata den Parlamento awo por bisa cu 
e ta un realidad. Minister di Husticia mr. Andin Bikker a splica 
durante conferencia di Prensa cu Academia di Ley ta instrui y 
educa personanan e arte di concipia leynan. 


Esaki ta hopi importante pa un pais pasobra maneho y desaroyo 
di e pais ta depende di leynan cu ta for di tratado, constitucion, 
leynan di ordenansa, decretonan, decretonan ministerial te na 
Ministeriele beschikking. Pais Aruba mester di personanan cu 
capacidad pa nan por concipia leynan nobo pa asina update e 
leynan. Semper Minister Bikker a bin ta bisa cu mester compra 
e leynan como un software di un pais y pa haci esaki ta rekeri 
un specialidad y instruccion special. 


Minister Bikker for tempo cu e tabata den Parlamento a bin cu 
mocion pa basicamente promove un Academia di Ley y ta un 
beleidsvoornemens tambe di Ministerio di Husticia. Hopi biaha 
tin diferente ley y maneho cu basicamente kier pa nan bira 
realidad pero pa falta di capacidad pa yuda traha e conceptonan 
aki no por haci esaki. Minister ta haya cu un Academia di Ley ta 
hopi importante y alabes e mandatario ta hopi contento cu den 
cooperacion di Universidad di Aruba, Universidad di Corsou 
y Caribbean Center for Legislation a inaugura inscripcion pa 
personanan cu ta cualifica pa inscribi nan mes y por bisa cu ya 
tin hopi persona cu a meld nan mes pa e Academia di Ley y ta 
spera cu na luna di September por cuminsa cu e opleiding aki. 

BUNITA CEREMONIA DI DESPEDIDA PA 
MIRO DABIAN NA HULANDA 





Den Onze Lieve Vrouw Onbevlekt Ontvangen Kerk na Den 
Haag a tuma lugar un ceremonia special den memoria di Miro 
Dabian, kende a fayece 2 di juni ultimo. 


E ceremonia special — den presencia di yui muher di Miro 
Dabian, Caresse Imon-Dabian y esposo- a conta tambe cu 
presencia di demas famia, ex mentornan di Arubahuis, personal 
di Arubahuis y ATA Europa y personanan cu a conoce Miro. 


E ceremonia a conta cu un discurso di Minister Plenipotenciario 
Guillfred Besaril y Caresse Imon-Dabian. E respons tabata na 
encargo di pader Janssen. 

Minister Besaril den su discurso a para keto na Miro Dabian 
сото un persona hopi grandi y keri. ‘Реѕеу e ta na su lugar pa 
un luna despues cu Miro a bai laga nos tanto den nomber di 
coleganan di Aruba y ATA Europa unda Caresse ta labora y tur 
otro hendenan pa a bini hunto den un momento asina pa tuma 
despedida di un gran persona. Staf y personal di Arubahuis y 
Pais Aruba un biaha mas ta extende palabranan di condolencia 
na Caresse y famia. Miro tabata un homber grandi у stima,' 
asina Minister Besaril a bisa. 


Caresse Imon-Dabian a papia como yui den nomber di famia 
di Miro Dabian. Den su discurso Caresse a elabora riba e rol 
importante cu Miro a hunga den guia di studiantenan Arubiano 
na Hulanda. 'Miro tabata disponibel 24/7 pa cualkier studiante 
cu ta den problema. No ta importa color politico, famia, 
orientacion sexual. Si e mester atende un caso 3or di marduga 
of na cualkier parti di Hulanda, Miro ta haci esaki!. Pesey 
hopi studiante conoce Miro y e conoce mayoria studiante pa 
nomber. Esunnan cu Miro no conoce ta pasobra of nunca nan 


tabata den problema of nunca nan a bishita Arubahuis,’ asina 
Caresse a conta riba e trabao di Miro na Arubahuis. 

Caresse a describi Miro como un persona hopi social, cu ta 
gusta fiesta y baila. “Sinembargo mas importante di Miro ta cu 
e tabata un Arubiano orguyoso cu alma y curpa, husto, sabi y 
un poco cabesura. Miro ta conoci pa tin un boca grandi, pero 
си un curazon chikito y semper na un bon lugar.’ 

Finalmente Caresse den nomber di famia di Miro a gradici 
Arubahuis pa e tene e ceremonia special aki y na tur cu e bin 
pa despedi y recorda Miro Dabian. 


Musica tabata bou guia di Alwin Toppenberg cu a toca e piesa 
Despedida. Prome cu esey Alwin a papia riba su experencia 
cu Miro Dabian principalmente den guia di studiantenan. Su 
persona hunto cu Haime Kelly y Miro Dabian na 1983 di e 
siglo pasa a introduci e systema di mentor na momento cu 
Aruba tabata na caminda pa haya su Status Aparte y mester a 
cuminsa na duna guia na e studiantenan Arubiano. Den esaki 
segun sr. Toppenberg Miro a haci un tremendo trabao. “Nos no 
mester lubida cu pa hopi hoben Arubiano e ta un paso grandi 
pa bin studia na Hulanda: un pais straño, otro cultura y idioma. 
Pesey Miro a mira e nesesidad pa bin cu bon guia. Tambe a 
bisa na un principio cu e mentor mester ta bin for di e mundo 
di enseñansa pa asina tin comprension di e obstaculonan 
cu e studiante Arubiano por haya su mes cune, asina Alwin 
Toppenberg a bisa. 


Tur presente tabata tin palabra di aprecio y gratitud pa a 
organisa e ceremonia aki na honor di Miro Dabian y pa kico 
ela nifica pa Aruba. 

Continuacion Despedida Miro Dabian 


SU RECUPERACION 
Y FUTURO 


UPDATE COVID-19 


DIABIERNA 3-7-2020 
CASONAN CORONA VIRUS ARUBA 


Positivo 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACIÓN REAL 2021 


Aruba a conoce e aña aki un grupo grandi di 17 persona cu 
ari un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 





Pa un persona por wordo considera ра haya un condecoración 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
сопсеті. Pa e motibo ey ta di suma importancia pa NO informa 
e persona concerni cu ta bay haci un peticion ре, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di "Nederlandse 
Kapittel voor de Civiele Orden”. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu ргороѕісіоппап incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabou boluntario y personanan cu ta destaca 
realmente den nantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e aña aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa aña di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.arubaQ) 


WINLINE y 


Diabierna 3 Juli 2020 





Ta ricibi peticionnan pa 
aña 2021 entrante dia 
1 juli 2020 
E ultimo dia pa entrega 
peticionnan ta dia 
4 september 2020 











Diabierna 3 Juli 2020 


Feliz Fin 


di так 


E MOMENTONAN MAS IMPORTANTE 
TA CU FAMIA 


Gabinete Wever-Croes 





